Downloaded from YTS.MX
Official YIFY movies site: YTS.MX
WHO dnes vyhlásila COVID-19 za pandémiu.
Vydávam vykonávacie nariadenie: ostaňte doma a v bezpečí.
…nariaďuje takmer všetkým našim občanom,
aby jednoducho zostali doma.
Od dnešného večera mám pre vás veľmi jednoduchý pokyn.
Musíte zostať doma.
Marec 2020. Svetom sa preháňa smrtiaci vírus.
AK MÔŽETE, ZOSTAŇTE DOMA
Zo dňa na deň sa naše životy zastavili.
No zatiaľ čo my sme sa zastavili,
v prírode sa začínajú diať nevšedné zmeny.
Čistejší vzduch.
Čistejšia voda.
A zvieratá začínajú prosperovať tak, ako sme to už desaťročia nevideli.
Natáčali sme od začiatku lockdownu na piatich kontinentoch…
a zachytili sme výnimočnú reakciu prírody.
Od oceánskych obrov, ktorí novými spôsobmi komunikujú s mláďatami…
A gepardov meniacich šance na prežitie svojich mláďat…
Je to pre ňu najvhodnejší čas byť matkou.
Až po ohrozené tučniaky a ich rekordné obdobie rozmnožovania.
Je to jedinečná príležitosť, ako nazrieť do života a sveta voľne žijúcich zvierat
a vidieť, ako to vyzerá bez veľkého zásahu ľudí.
Celosvetový experiment veľkolepých rozmerov.
Toto je rok, ktorý zmenil planétu Zem.
Rok, ktorý zmenil planétu Zem
ROZPRÁVAČOM JE DAVID ATTENBOROUGH
Už v prvých hodinách zákazu vychádzania si mnohí všimli ticho.
Zníženie hluku celosvetovej dopravy až o 70 %
odhalilo nový zvuk...
…vtáčí spev.
OBYVATEĽSTVO: 4,7 MIL.
Tieto strnadlíky jazvecovité
sa tichu prispôsobujú ohromujúcim spôsobom.
Vyskytujú sa v tieni mosta Golden Gate Bridge,
a tak ich pieseň prehlušovali autá.
No keďže je tu teraz úroveň dopravy najnižšia od 50. rokov 20. storočia,
výskumníci s úžasom počúvajú nové tóny tokania strnadlíkov…
A je tu nádej, že zažijú najlepšie obdobie rozmnožovania za posledné roky.
A neznižuje sa iba hladina hluku.
Rýchlosť zníženia znečistenia vzduchu po celom svete je úžasná.
Za niekoľko dní
zaznamenáva Los Angeles najlepšiu kvalitu ovzdušia za ostatných 40 rokov.
V Číne sa množstvo toxických plynov v atmosfére znížilo na polovicu.
A v Indii, ktorá zvyčajne patrí medzi najviac znečistené krajiny na svete…
sa 12 dní po zákaze vychádzania…
OBYVATEĽSTVO: 1 MIL.
…naskytne úchvatný pohľad.
Sedeli sme za stolom a raňajkovali,
a potom pribehol otec.
Povedal: „Poďte sa pozrieť, vidno hory.“
Amatérsky fotograf Anshul
ide zistiť, čo spôsobilo taký rozruch.
Ľudia na strechách žasli:
„Fíha, páni. Hory. Hory.”
Zastavil som sa a uvidel ich.
Po prvýkrát v živote, vďaka jasnej oblohe,
vidíme Himaláje.
Vyše 200 kilometrov vzdialené
najvyššie pohorie sveta,
ktoré sa 30 rokov skrývalo v smogu,
je zrazu viditeľné.
Neveril som tomu.
Za znečistením sa celý ten čas skrývali Himaláje.
Anshulova fotka tejto chvíle sa rozšírila po celom svete.
Je to jasná ukážka toho,
že v momente, keď sme sa zastavili, Zem sa dokázala znova nadýchnuť.
Zákaz vychádzania sa predlžuje na týždne.
4 TÝŽDNE
A zákazy cestovania ešte viac obmedzujú náš pohyb.
Ak ste plánovali dovolenky, zrušte ich.
Počty cestujúcich a rezervácií sa znížili.
Letecká doprava padla na dno.
Celosvetovo klesla asi o 90 %.
V apríli 2020
cestuje o 114 miliónov menej zahraničných turistov
ako v apríli minulého roka.
V Španielsku počet návštevníkov klesol z viac ako 7 miliónov na nulu.
OBYVATEĽSTVO: 22 MIL.
Na Floride ostali pláže, ktoré sú obvykle preplnené prázdninovými turistami,
teraz opustené.
Mohla by to byť príležitosť, aby ohrozený morský živočích
zvýšil svoju populáciu?
Samičky korytnačky morskej sa každé dva až tri roky vracajú
na pobrežia, kde sa vyliahli,
aby nakládli vajíčka.
Počet korytnačiek celosvetovo prudko klesá,
sčasti preto, že sa zdráhali navštíviť neustále rušné pláže.
Tento rok…
je však iný.
Náš kameraman v spolupráci s miestnymi výskumníkmi
našťastie môže natáčať tu, na pláži Juno,
v jednom z najosídlenejších hniezdísk karety obyčajnej na svete.
Je začiatok obdobia rozmnožovania
a samička môže po prvýkrát v živote
naklásť v pokoji vajíčka.
A v nasledujúcich týždňoch
robia stovky ďalších korytnačiek to isté.
Ľudský vplyv sa už dlho považuje
za hlavný problém pri párení korytnačiek.
Teraz však môžu vedci po prvýkrát presne zmerať mieru tohto vplyvu.
Títo výskumníci každé ráno
počítali korytnačie stopy, ktoré vedú k hniezdu.
Za ostatných desať rokov
sa priemerná miera úspešnosti hniezdenia kariet
znížila na iba 40 %.
Darilo sa im viac, keď mali pláž pre seba?
Keď pláž uzavreli pre ľudí,
číslo vyletelo až na 61 %, najviac, ako sme kedy zaznamenali.
VÝSKUMNÍK KORYTNAČIEK
Ide o dramatické zlepšenie.
Každé ďalšie úspešné hniezdo prinesie asi 100 mláďat,
každé s potenciálom stať sa dospelým jedincom schopným rozmnožovania.
Vďaka zatvoreným plážam mohli zvieratá robiť to,
čo robia už milióny rokov
a úspešnejšie než v prítomnosti ľudí.
Na západnom pobreží USA,
vzdialenom 6 000 kilometrov…
nový pokoj pod hladinou poskytuje oceánskym obrom
príležitosť.
JUHOVÝCHODNÁ ALJAŠKA USA
1,3 MILIÓNA TURISTOV ROČNE
Každý rok migruje viac ako 10 000 vráskavcov dlhoplutvých
z Havajských ostrovov…
do týchto aljašských zátok, aby sa nakŕmili.
Zvyčajne by sa o tieto vody museli deliť
s loďami s miliónom turistov na palube ročne.
Keďže sa však teraz všetky plavby zrušili,
je pod vodou až 25-krát tichšie prostredie.
V tomto tichu vedci za pomoci podvodných mikrofónov
zaznamenávajú pozoruhodnú zmenu.
Vráskavce sa spolu rozprávajú častejšie
a pomocou nových spôsobov.
Bolo skutočne vzrušujúce a veľmi dojemné,
VÝSKUMNÍČKA VEĽRÝB
počuť vráskavce tak dlho a spevavo komunikovať.
Najprv spieval jeden a neskôr matka a mláďa.
Nič také som ešte nepočula.
Predstavte si, že sa rozprávate s priateľmi
v preplnenom bare.
Je to náročné. Nepoviete veľa a ak áno, treba kričať.
VÝSKUMNÍČKA VEĽRÝB
Ak si ale nájdete peknú, tichú kaviareň,
kde nie je veľa hluku,
môžete viesť zložitejší a produktívnejší rozhovor.
No je tu niečo ešte prekvapujúcejšie.
Teraz môžu vráskavce komunikovať na väčšie vzdialenosti bez prerušenia.
A niektoré matky, ako napríklad táto, nechajú mláďatá osamote.
Nesmierne vzácny pohľad.
Môže sa ísť bezpečne kŕmiť s vedomím,
že v prípade potreby mláďa začuje.
Dojčiaca matka musí konzumovať čo najviac potravy
a najlepším spôsobom je loviť s ostatnými dospelými jedincami.
Vráskavce sa potopia…
vypustia okrúhlu bariéru bublín,
čím naženú ryby do húfov…
predtým ako tisícky z nich zhltnú.
Je to jeden z najúžasnejších javov prírody.
Vďaka istote vyplývajúcej z ticha
sa môžu samičky vráskavca takýmto spôsobom častejšie zapájať.
Tento rok to tu majú všetko pre seba.
Robia si, čo chcú, kdekoľvek a kedykoľvek sa im zachce.
V minulosti
sa dospelosti dožilo iba 7 % mláďat.
Tento rok je tu však nádej, že ich prežije oveľa viac.
Dúfajme, že po náročných rokoch, keď sa vráskavcom nedarilo,
VÝSKUMNÍČKA VEĽRÝB
im táto pandémia poskytla pauzu, keď to najviac potrebovali.
Táto zmena podvodnej úrovne hluku ďaleko presiahla Aljašku.
Celosvetová lodná doprava sa za prvé tri mesiace lockdownu znížila o 17 %,
čo zlepšilo životy zvierat vo všetkých oceánoch.
ZÁLIV HAURAKI NOVÝ ZÉLAND
Delfíny z novozélandského pobrežia
strojnásobili dosah svojej komunikácie.
SALIŠSKÉ MORE KANADA
A výskumníci vo Vancouveri zaznamenali štvornásobný pokles hluku lodnej dopravy,
čo kosatkám dravým umožňuje efektívnejšie využiť
sonar pri love koristi.
Pandémia trvá už tri mesiace.
3 MESIACE
V Spojených štátoch pracuje takmer polovica pracovnej sily z domu.
A po celom svete je štvrtina firiem zatvorená.
Bary, reštaurácie a kaviarne ostávajú zatvorené.
Maloobchod je koniec koncov zrušený.
Momentálne to vyzerá opustene. Ako keby tu nikto nebýval.
Vo svetových veľkomestách
sa pohyb osôb znížil o viac ako 90 %.
Keďže mestské centrá ostali takmer prázdne,
objavujú sa nezvyčajné zábery,
na ktorých si zvieratá užívajú mestský život.
SVÄTÁ LUCIA JUŽNÁ AFRIKA
Hroch na výlete na čerpaciu stanicu.
TEL AVIV IZRAEL
Šakaly na prechádzke v miestnom parku.
SANTIAGO ČILE
Dokonca aj puma zakrádajúca sa po chodníku.
Jedno zviera sa ale opusteným mestským priestorom prispôsobuje
s osobitou dômyselnosťou.
NARA JAPONSKO
13 MILIÓNOV TURISTOV ROČNE
Mesto Nara je domovom čriedy jeleňov sika
už aspoň 1300 rokov.
Väčšinu lúk, na ktoré sa pre potravu spoliehali,
zabrali budovy.
No tieto väčšinou plaché zvieratá našli riešenie.
Jelene sa obrátili na 13 miliónov turistov, ktorí ročne navštívia svätyne.
A zistili, že malý prejav rešpektu…
…im prinesie chutnú odmenu.
Ryžovo-ovsené sušienky sa stali dôležitou súčasťou ich stravy.
Pandémia to ale zmenila.
Obľúbené rýchle občerstvenie zo dňa na deň zmizlo.
Žiadni ľudia, žiadne keksy.
Existuje obava, že by jelene mohli hladovať.
Zdá sa však, že staršia generácia má plán.
Čriedu vedú mimo priestorov svätyne.
A zdanlivo presne vedia, kam smerujú.
Idú hlavnou cestou…
hlboko do betónovej džungle mesta.
Kde ale na tomto rastúcom predmestí nájdu potravu?
Po dva a pol kilometrovom putovaní
črieda zastane.
Toto skromné políčko bolo kedysi súčasťou ich pastvín.
Je pozoruhodné, že si staršie jelene
zdanlivo spomenuli na miesto, kde sa kedysi pásli.
A poskytuje všetko, čo potrebujú:
čerstvú trávu, listy a bylinky.
Počas nasledujúcich týždňov
spásajú mozaiku dochovaných kúskov pôdy.
A existovala ďalšia výhoda vyplývajúca z neprítomnosti ľudí.
Vedci zistili, že nielenže nová strava prospieva zdraviu jeleňov…
no menej turistov zároveň znamenalo menej plastového odpadu,
ktorý môže jelene zabiť.
Aj keď sa môže zdať, že zvieratá ťažia z našej prítomnosti…
v mnohých prípadoch je im v skutočnosti bez nás lepšie.
Štyri mesiace lockdownu a odkiaľkoľvek ustúpime…
ARGENTÍNA OBYVATEĽSTVO: 15,2 MIL.
…nami opustený priestor poskytuje voľne žijúcim zvieratám nové príležitosti.
V Argentíne
väčšinou plaché kapybary
prepadávajú udržiavané záhradky tohto bohatého predmestia,
ktoré bolo vybudované na ich bývalých domovských mokradiach.
Zdanlivo ich nič nezastaví, aby si užili svoje pôvodné územie.
Teda
takmer nič.
Čím dlhšie sme neprítomní, tým odvážnejšie sú zvieratá.
A keď sa zrušilo safari v Afrike…
JUŽNÁ AFRIKA 4,2 MIL. TURIST. ROČNE
…jeden smrtiaci dravec prepisuje pravidlá.
Táto luxusná chata zostala prázdna.
No netrvá dlho a nasťahujú sa noví hostia.
Mačiaky červenozelené si zarezervovali miesto pri bazéne.
Zatiaľ čo antilopy impala a nyala nížinná
si pochutnávajú na šalátoch.
V tesnom závese
je dospelý samec leoparda.
Príchod tohto zvyčajne nočného dravca počas dňa
je skutočným prekvapením.
V neposlednom rade aj pre náš filmový štáb.
Nehýbte sa.
KAMERAMAN VOĽNE ŽIJÚCICH ZVIERAT
Zažil som niekoľko strašidelných chvíľ, no táto ich prekonala.
V rámci Afriky
stratili leopardy viac ako 60 % svojho územia v prospech ľudí,
čím sa z lovu stávala stále náročnejšia činnosť.
No teraz, bez hostí,
vidí tento leopard príležitosť
a pozoruhodne mení správanie.
Začína loviť cez deň.
Možno nie ihneď…
no čoskoro
sa mu jeho nová stratégia
vypláca.
Počet leopardov v Afrike
za posledných 25 rokov klesol o viac ako 30 %.
Maximálnym využitím nových neobmedzených pandemických švédskych stolov
však tento leopard zažíva blahobyt.
V podstate sa z toho stala jeho chata. Jeho súkromné kráľovstvo.
Od začiatku pandémie uplynulo šesť mesiacov.
6 MESIACOV
V septembri stále platia obmedzenia vo viac ako 40 krajinách
a obmedzujú činnosť viac ako 3 miliárd ľudí.
Veľké zhromaždenia,
vrátane športových udalostí, koncertov a festivalov,
sa nebudú môcť vrátiť, kým nebudeme mať spoľahlivú liečbu, ako napríklad vakcínu.
Zatiaľ čo sa prispôsobujeme novej realite,
zotavovanie prírody pokračuje.
GANGA INDIA
V rieke Ganga v Indii
sme zaznamenali 80 % zvýšenie úrovne kyslíka.
ATLANTICKÉ POBREŽIE MAROKO
A na atlantickom pobreží Afriky
miera čistoty vody poskočila zo zlej na vynikajúcu.
A naša znížená aktivita už trvala dostatočne dlho na to,
aby z nej ťažila úplne nová generácia zvierat.
KAPSKÉ MESTO JUŽNÁ AFRIKA
OBYVATEĽSTVO: 4,7 MIL.
Na juhoafrickom pobreží
sa práve rannou špičkou predierajú noví, hrdí rodičia.
Africké tučniaky okuliarnaté.
Usadili sa hneď vedľa nás.
Počas obdobia rozmnožovania
každé ráno smerujú do mora loviť ryby.
Ich mláďatá sú veľmi náročné.
Každý deň musia prijať asi 15 % svojej telesnej hmotnosti.
Tučniaky okuliarnaté sú našťastie veľmi efektívni lovci,
dokážu sa ponoriť do hĺbky 80 metrov,
aby si pochutnali na húfoch rýb a kôrovcov.
Doniesť však niečo pre hladné mláďatá je problém.
Po predchádzajúce roky boli tieto pláže plné ľudí.
A keď boli tučniaky pripravené vrátiť sa z rybolovu,
našli zablokovanú cestu.
A tak mnohé čakali na pobreží, kým zapadne slnko
a ľudia sa poberú domov.
Tento rok je ale pláž prázdna.
Tučniaky sa už nesprávajú ako predtým
a teraz sa vracajú domov už po niekoľkých hodinách v mori
s plným bruškom rýb pre svoje mláďatá.
A keďže slnko ešte zďaleka nezapadlo, môžu opäť vyraziť na more.
Mláďatá teraz kŕmia dvakrát či dokonca trikrát denne.
Nie sú len zdravšie a rýchlejšie sa vyvíjajú,
no viacero rodín, ako je táto, úspešne dochová dvojčatá.
A to nie sú jediné dobré správy.
Počas najbližších týždňov
niektorí rodičia úspešne vychovajú druhú znášku mláďat,
čo sa naposledy stalo pred viac ako desiatimi rokmi.
Roky sme predpokladali, že tučniaky a ľudia
tu spolu celkom dobre vychádzali.
V skutočnosti sme im ale život sťažovali.
A vzhľadom na to, že počet tučniakov v Južnej Afrike
za posledných 30 rokov klesol o takmer 70 %…
potrebujú každú pomoc.
Nedarí sa iba mláďatám zvierat, ktoré žijú v mestách.
Teraz už následky tohtoročných opatrení
pociťujú aj na najdivokejších miestach planéty.
KEŇA 300 000+ TURISTOV ROČNE
Menia schopnosť veľkej mačkovitej šelmy ochrániť svoje mláďatá.
Gepard.
Najrýchlejší šprintér na Zemi.
Majú však slabinu.
Ich štíhla stavba tela neposkytuje silu, ktorou oplývajú konkurenční predátori,
ako sú levy a hyeny.
S radosťou gepardovi ukradnú korisť
a bez váhania zabijú mláďa.
Takže sa gepardy snažia držať v úzadí.
No s dvomi hladnými krkmi
musí táto matka loviť každé dva či tri dni.
Kým loví,
jej šesťmesačné mláďatá sa ukrývajú vo vysokej tráve.
No hneď, ako niečo uloví, čelí dileme.
Je od nich vzdialená stovky metrov
a má príliš veľkú zdochlinu na to, aby ju ťahala naspäť.
A ak ju tam nechá, riskuje, že ju ukradnú zdochlinári.
Riešením je použiť jemný štebotavý zvuk…
…aby privolala mláďatá.
Musí byť opatrná.
Ak na ne zavolá príliš hlasno alebo často,
upozorní nepriateľov na bezbranné mláďatá.
A práve v tejto chvíli
je pre geparda najťažšie odovzdať správu.
Rok pred zákazom vychádzania
predstavoval lov geparda najžiadanejšiu atrakciu
pre turistov Masai Mary.
No davy, ktoré obkolesili matku po love, predstavovali problém.
Je tam veľký rozruch. Vozidlá chodia hore-dole.
VÝSKUMNÍK GEPARDOV
Sprievodcovia hovoria do vysielačiek, ľudia sa rozprávajú.
Hurhaj pohltil štebot matky
určený pre mláďatá.
Všetok ten hluk
maskuje prirodzené signály, na ktoré sa gepardy spoliehajú pri prežití.
Museli ďalej štebotať, čím riskovali prilákanie dravcov.
Tento rok však
táto matka nezažíva takmer žiadne rušenie od ľudí.
Len po niekoľkých štebotoch prázdnou savanou…
…ju mláďatá počujú…
a pridajú sa k matke.
Zisťujeme, že matky vysielajú menej signálov.
Raz či dvakrát zaštebocú a mláďatá reagujú okamžite.
Bez ľudí
už teraz výskumníci pozorujú, že sa mláďatám geparda darí lepšie.
Pred COVID-19 prežilo jedno z troch mláďat.
Momentálne ale stretávame
viac mláďat starších ako tri mesiace,
a preto optimisticky veríme,
že tentokrát prežije viac mláďat,
a tým pádom aj viac gepardov.
Keďže v Afrike ostáva už len asi 7 000 dospelých gepardov…
každé mláďa je vzácne.
Zatiaľ čo pre nás je rok naďalej náročný…
BWINDSKÝ NÁRODNÝ PARK UGANDA
…stále viac a viac ohrozených zvierat
zažíva vzpruhu, pokiaľ ide o ich šance na prežitie.
Vďaka menšiemu rušeniu počas roku 2020
tu gorily horské
porodili dvakrát viac mláďat ako zvyčajne.
Na južnom pobreží Anglicka…
DORSET ANGLICKO
…sa objavujú vzácne ostnaté morské koníky v najvyššom počte za poslednú dekádu,
a zároveň sa ich domov z morskej trávy zotavuje zo škôd spôsobených loďami.
LAIKIPIA KEŇA
A v Keni tento rok kvôli rohom nezabili žiadnych nosorožcov.
Po prvýkrát od roku 1999.
Od začiatku zákazu vychádzania uplynul rok.
12 MESIACOV
Rok, v ktorom mnohí z nás našli útechu v prírode.
Rok, v ktorom príroda prešla mimoriadnymi zmenami.
Ročné celosvetové emisie oxidu uhličitého
sa znížili o viac ako 6 %,
čo je najväčší nameraný pokles v histórii.
A obrovské zmeny prebiehali aj pod povrchom Zeme.
Množstvo vibrácií spôsobených cestovaním a priemyslom sa znížilo o polovicu,
a tak išlo o najtichšie obdobie v podzemí v histórii meraní.
Vplyv tohto lockdownu však nebude trvať večne.
Ako nás môže tento moment inšpirovať,
aby sme našli spôsob, ako lepšie spolunažívať s prírodou?
V Indii sa už niektorí chopili šance
žiť vo väčšom súlade
bok po boku veľmi silných, no ohrozených zvierat.
ÁSAM – INDIA OBYVATEĽSTVO: 36 MIL.
Dospelý jedinec slona ázijského
potrebuje každý deň 150 kíl potravy.
No keďže im už ostáva len 5 % prirodzeného prostredia,
a väčšinu ich lesného domova nahradila poľnohospodárska pôda…
tunajšie slony často prepadávajú polia, aby prežili.
Farmári sa následne snažia svoje plodiny ochrániť.
Aj tak pravidelne prichádzajú o polovicu ryžovej úrody, od ktorej sú závislí.
Celé noci
sme ich odháňali do lesa.
Oni sa však vracali,
a museli sme ich znova zaháňať.
A ohrozené nie sú iba farmy.
Slony taktiež hľadajú jedlo v dedinách
a nakoniec udupali ľudí.
V rámci krajiny
je každoročne v týchto konfliktoch zabitých asi 400 ľudí
a 100 slonov.
Jedna komunita však skúša nový prístup,
ako vyriešiť tento problém.
Mestskí robotníci, ktorí sa vrátili domov kvôli lockdownu,
dokážu podať potrebnú pomocnú ruku projektu,
na čele ktorého je miestna ochranárska organizácia.
Počas lockdownu máme skvelú príležitosť…
OCHRANÁRKA PRÍRODY
…aby sme nasadili potravu pre voľne žijúce slony.
Na okraji lesa sadia nárazníkovú zónu
rýchlorastúcej indickej ryže a tráv, ktoré môžu slony konzumovať.
Na pomoc prišla celá komunita, viac ako 500 ľudí.
OCHRANCA PRÍRODY
Za niekoľko mesiacov
premenili takmer 400 akrov, 1,6 kilometra štvorcového, pôdy.
A teraz už slony nevyháňajú,
ale namiesto toho usporadúvajú obrad, aby ich privítali.
Plodiny sú pripravené na žatvu.
Nakŕmia sa ale slony trávou, ktorú im nasadili…ť
…alebo sa vrhnú na polia farmárov?
Zatiaľ čo sa ľudia vracajú domov,
niečo sa hýbe na okraji lesa.
Slony sa po jednom vynárajú z lesnej skrýše.
Matky.
Mláďatá.
Celá rozvetvená rodina 26 hladných slonov.
Kam až ale zájdu?
Pohybujú sa len v blízkosti okraja lesa
a pochutnávajú si iba na plodinách, ktoré pre nich nasadili.
Predtým sme ich odháňali.
Teraz sa ale veci zmenili.
Je to dobrý pocit, tešíme sa z toho.
Obdobie žatvy pokračuje
a slony sa vôbec nezatúlajú na polia farmárov
a ani nevojdú do dediny.
Ak máme radi slony,
potom majú aj slony radi nás.
Nárazník rastlín
prináša dlhodobé riešenie
prastarého sporu.
Riešenie, o ktorého osvojení
sa už susedné dediny rozprávajú s miestnou ochranárskou organizáciou.
Keď sa obhliadneme za minulým rokom,
rokom, ktorý bol pre mnohých z nás veľmi náročný,
ako sa môžeme poučiť, aby sme zabezpečili budúcnosť prírody,
ako aj svoju vlastnú?
Musíme sa zamyslieť, ako budeme spolunažívať.
Uvedomili sme si, že môžeme zdieľať priestor s voľne žijúcimi zvieratami.
Nebrať za samozrejmosť,
že budeme môcť robiť rovnaké veci, keď sa vrátime.
Ohromná rýchlosť a rozmanitosť reakcie prírody
ukázali, že aj malé zmeny v našich životoch
môžu pre voľne žijúce zvieratá po celom svete znamenať zásadný rozdiel.
Každé leto by mohli prebiehať malé zastavenia prevádzky.
Pláže zatvorené v noci. Nemusí to byť cez deň.
Veľmi malé úpravy, ktoré môžu ľudia urobiť,
aby zaručili, že ľudia a zvieratá úspešne spolunažívajú.
Ak plavidlá požiadame, aby išli pomalšie
a v skupinách, naozaj môžu zmenšiť svoju stopu
a ochrániť veľryby a akustiku pod hladinou.
Správnym orgánom parku poskytujeme odporúčania
zamerané na propagáciu slušného správania turistov a sprievodcov,
ktoré zaručia prežitie týchto zvierat.
Tento výnimočný rok, rok, ktorý zmenil planétu Zem,
nám ukázal nielen to, že môžeme voľne žijúcim zvieratám pomôcť v rozkvete,
no ak sa rozhodneme,
môžeme zmeniť stav planéty pre úplne všetkých.
Viem, že je najvyšší čas,
aby sme prispeli akoukoľvek malou časťou a znížili tak znečistenie.
Vôbec nie sme až takí vzdialení od prírody...
zistili sme, že naše životy sú hlboko
a prekvapivo prepojené.
Ak máme v budúcnosti prosperovať,
nastala kľúčová chvíľa na to,
aby sme prišli na spôsoby, ako sa podeliť o planétu
so všetkým životom na Zemi po našom boku.
Preklad titulkov: Jozef Ferencz